**ОСӨЖ** **сабақтарының әдістемелік нұсқаулары**

Студенттердің оқытушының басшылығымен өздік жұмысы (ОСӨЖ)

(Office Hours) – сабақ кестесінде көрсетілген студенттердің оқытушының басшылығымен өздік жұмысы аудиториялық жұмыс түрінде өткізіледі.

ОСӨЖ екі түрлі функция атқарады: кеңес беру және тексеру.

Кеңес беру функциясы:

- студенттің өздік жұмысына көмек көрсету;

- оқу материалын меңгеруге қажетті жұмыс әдістерін таңдауға көмектесу;

- оқу материалын тереңдетіп оқуға ықпал ету.

ОСӨЖ сабақтарының тексеру функциясы ағымдық, аралық және қорытынды бақылаулар қорытындысын есепке алу және білімдерін бағалау барысында студенттердің қызығушылығын жоғарылату арқылы іске асырылады.

Әр тақырып бойынша материал жинап, оларға тапсырма дайындалады. Берілген тақырып бойынша жеке немесе топпен жоба құру және оны қорғау қарастырылады. Жобаны қорғауға 10-15 минут беріледі. Белгілі бір ситуация бойынша сұрақтарға жауап беру немесе эссе жазылады. Берілген тақырып бойынша жеке немесе топтық жоба жұмысын дайындау.

Осылайша, ОСӨЖ күнтізбелік жоспары бойынша белгіленген тақырып сабақ барысында оқытушымен бірге пысықталып, түсіндіру жұмыстары қатар жүргізіледі. Жалпы кәсіби шет тілі пәнінің ОСӨЖ сабақтарында практикалық сабақпен салыстырғанда студенттердің дербес жұмысына көптеп орын беріледі. Білімгерлер қаржы, заң, медицина, технология, саясат және мамандық бойынша кәсіби бағытталған тақырыптарда лексикалық, грамматикалық жаттығуларды осы мақсатта арнайы ұсынылып отырған Language Powerbook оқулығы арқылы орындайды.

ОСӨЖ сабақтары үнемі компьютермен жабдықталға аудиторияда аудио құрылғылардың көмегімен жүргізіледі.